“ТОПЛОФИКАЦИЯ – ПЛЕВЕН” – ЕАД
ДОКЛАД – АНАЛИЗ
ЗА ПРОИЗВОДСТВЕНАТА ДЕЙНОСТ И ФИНАНСОВОТО 
СЪСТОЯНИЕ НА “ТОПЛОФИКАЦИЯ – ПЛЕВЕН”ЕАД ЗА 2013 Г.
“Топлофикация – Плевен” ЕАД  е търговско дружество на територията на гр. Плевен с предмет на дейност – комбинирано производство, разпределение и пласмент на топлоенергия и електроенергия  за промишлеността и комунално-битовия сектор изразяващи се в следното:

* “Производство на електрическа и топлинна енергия” съгласно Лицензия издадена с Решение № Л-058/08.01.2001 година на Държавна комисия за енергийно регулиране - София за срок от 20 години.

*  “Пренос на топлинна енергия” съгласно Лицензия издадена с Решение № Л-059/08.01.2001 година на Държавна комисия за енергийно регулиране - София за срок от 20 години.

*  Разпределение и пласмент на топлинна енергия

*  Ремонт на енергийни и топлофикационни съоръжения

*  Инженерингова дейност

*  Инвестиции и търговска дейност

За осъществяване на дейността  в топлоизточника са монтирани:

*  Газова Турбина с електрическа мощност 32 МВт и Котел-утилизатор с производителност до 72 тона пара на час и 10 МВт топлинна енергия с топлоносител гореща вода;

*  4 броя парни котли, в т.ч. 2 броя с производителност 75 т/ч и 2 броя с производителност 120 т/ч;

*  3 броя   парни  турбини  с  единична   мощност  12 МВт

*  бойлерна  уредба  с  обща  топлинна мощност 128 МВт

Топлинната енергия произвеждана от “Топлофикация-Плевен” ЕАД се предоставя на потребителите с топлоносител гореща вода и топлоносител водна пара.

С топлоносител гореща вода, с температура определена по температурен график 130/70 0С се подава на потребителите за отопление и битово горещо водоснабдяване в гр. Плевен по две топлофикационни магистрали. Първа градска топлофикационна магистрлала с диаметър Ду 600 мм. и Втора градска топлофикационна магистрала с диаметър Ду 800 мм. Минималния диаметър на топлопреносната мрежа е Ду 40 мм.

Общата дължина на топлопреносната мрежа е 182 369 метра. От тях 846 м. е въздушно положена, 136 966 м. е положена в непроходим канал и 44 457 м. е изпълнена с предварително изолирани тръби, безканално полагане.

Топлинна енергия с топлоносител водна пара с параметри налягане Р=0.8 МПа и температура Т=240 0С се подава към промишлените потребители по три парни и кондензни магистрали. Парните магистрали са с обща дължина 10 236 м и с диаметър от Ду 150 мм. до Ду 400 мм. Кондензната магистрала е с обща дължина 8 906 м. и диаметър от Ду 50 мм. до Ду 150 мм. 
Към 31.12.2013 г. към “Топлофикация – Плевен” ЕАД са  включени  за отопление и БГВ 1 259 абонатни станции, от които 1 107 за жилищни нужди и 166 за стопански нужди с 30 408 бр. потребители и отопляем обем 5 590 369 м3. Към същата дата напълно отказали се от ползване на топлинна енергия от 2002 г. с декларация по чл.153, ал.2 от ЗЕ са  61 абонатни станции и 96 отклонения включени към други абонатни станции. Временно отказали се от топлинна енергия за сезон 2013/2014 г. са 29 бр. абонатни станции.  

Основно гориво за производство е природен газ. Доставчик на горивото е “Булгаргаз” – ЕАД.

“Топлофикация-Плевен”-ЕАД има сключен договор за доставка на природен газ с “Булгаргаз”-ЕАД. Договорът е в сила за периода от 01.01.2013 до 31.12.2013 г. Газта  за Дружеството се доставя от АГРС “Комудара” по собствен газопровод с дължина 12,1 км с налягане 5 bar. Дружеството няма посредник при доставката на природен газ. 

“Топлофикация – Плевен”ЕАД произвежда електроенергия като съпътстващ продукт на производството на топлинна енергия и е участник в регулирания пазар на електрическа енергия. Произведената от парните турбини енергия се продава на ЧЕЗ Електро, а произведената от газотурбинната инсталация електроенергия се продава на НЕК-ЕАД. Дружеството има сключени договори за изкупуване на произведената електрическа енергия. 
Производството на топлинна енергия зависи от топлинния товар на потребителите на промишлена пара и гореща вода. За произвеждането й в дружеството се използват подходящи технологични схеми на работа на когенерация, котлоагрегати, турбогенератори и бойлерна уредба с цел използването на минимално количество гориво за произвеждането на единица енергия. Потреблението на топлинна енергия е свързано със състоянието на топлопреносната мрежа /изолация и амортизация/, работа на абонатните станции, загуба на топлина от жилищните сгради, наличието на индивидуални разпределители и термостатични вентили на отоплителните тела и ефективно използване на топлинната енергия за производствени нужди от фирмите.  

I.ПРОИЗВОДСТВЕНА ПРОГРАМА

Сравнителен анализ на натуралните показатели за 2012 и 2013 година:                                                                                       

	НАТУРАЛНИ ПОКАЗАТЕЛИ
	2012 година
	2013 година
	Разлика

2013-2012

	Топлинна енергия


	Бруто
	МВтч.
	440 165
	392 677
	- 47 488

	
	Нето
	МВтч.
	224 693
	208 628
	-16 067

	
	Загуби
	МВтч.
	215 472
	184 051
	- 31 421

	
	Загуби
	%
	49,00
	46,90
	- 2,1

	Електри-ческа енергия
	Бруто
	МВтч.
	302 326
	273 689
	- 28 637

	
	Нето
	МВтч.
	282 740
	254 352
	- 28 388

	
	С.Н.
	МВтч.
	19 586
	19 337
	- 249



При сравнение на натуралните показатели за 2013 и 2012 г. се констатира следното:

· Намаляване на брутно произведената топлинна енергия;

· Намаляване на технологичните разходи при преноса на топлинната енергия;

· Намаляване на количеството брутно произведена електрическа енергия;

· Намаляване на количеството реализирана електрическа енергия;

· Запазване на количеството електрическа енергия за собствени нужди;

Анализ на постигнатите натурални показатели през 2013 година:

· Намаленото производство на електрическа енергия се дължи на удължения принудителен престой за ремонт на основното средство за производство – газовата турбина с котел-утилизатор. Беше извършена подмяна на газовата турбина. Работните часове на турбината през 2013 година са 7 124.

· Запазването на нивото на собствени нужди от електроенергия е показател за ефективната работата на съоръженията през годината;

· Отчетеното намаление на произведената и реализираната топлинна енергия при се дължи на по-високите средномесечни температури през отоплителния сезон, както предприетите от дружеството социални мерки за фиксиране на горната цена на топлата вода.

· Отчитаме и намаление на процента технологични загуби по преноса.

Разпределението на реализираната топлоенергия с топлоносител топла вода по видове потребители е както следва:

	Видове потребители
	2012 год.
	2013 год.

	Население
	151 114
	145 110

	Бюджетни организации
	27 226
	23 935

	Стопански организации
	14 402
	14 043

	Общо
	192 742
	183 088


Отчетено е незначително намаление на потреблението при бюджетните и стопанските организации и намаление на реализацията при битовите абонати.


Производството и реализацията на топлинна енергия с топлоносител пара е видно от следната таблица:

	НАТУРАЛНИ ПОКАЗАТЕЛИ
	2012 година
	2013 година
	Разлика

2013-2012

	Топлинна енергия с топлоносител пара


	Бруто
	МВтч.
	75 098
	57 921
	-17 177

	
	Нето
	МВтч.
	31 951
	25 538
	-6 413

	
	Загуби
	МВтч.
	43 147
	32 383
	-10 764

	
	Загуби
	%
	57,45
	55,9
	1,55


През 2013 година се отчита намаление на брутното произведената и потребена топлинната енергия с топлоносител пара. Отчитаме и намаление на топлинните загуби по преноса.

ІІ. Изпълнение на инвестиционна и ремонтна програма на дружеството през 2013 година

1. Изпълнение на инвестиционната програма към 
31.12.2013 година

       По инвестиционната програма за 2013 година са планирани за усвояване 1 224 х. лв.      По късно инвестиционната програма на дружеството е актуализирана през годината в предвид необходимостта от изпълнение на инвестиционен проект „Изграждане заместваща мощност- газова турбина“ като проектите планувани за изпълнение в цех „Химичен“ и проектите „ Разработване на софтуерен продукт за база данни КИП и А в АС“, „Частична реконструкция на релейно контакторни схеми на Бойлерна уредба“ след преценка на финансовите и практически възможности са отложени за изпълнение през следващата година.

      Проектите „Доставка и монтаж вихрови разходомери“ и „Доставка и монтаж топломери“ в хода на работа и извършване мониторинг на резултатите от периодичните метрологични проверки и преценка необходимостта от измервателни уреди са отложени за изпълнение през 2014година.
Към 31.12. 2013г. са изпълнени следните мероприятия и проекти:

•
Изградена е пожароизвестителна инсталация в мазутно стопанство. 

•
Изградена е пожароизвестителна инсталация в кабелен подвал.

•
Изпълнен е проект “Реконструкция и разширение на Бойлерна Уредба”. Към днешна дата строително монтажните работи са извършени, изпълнени са настройки по част автоматизация. Извършени са топли проби, изпитания и предстои провеждане на държавна приемателна комисия и получаване разрешение за ползване.

•
Извършена е реконструкция и рехабилитация на четири топлофикационни отклонения по топлопреносната мрежа и започнали работи по още три.

•
Доставени са материали за реконструкция и рехабилитация на топлофикационни отклонения през 2013г.

•
Изработени са проекти за реконструкция и рехабилитация на обекти през 2013г и 2014г. 

•
Доставени са  регулиращи системи за АС и са реконструирани Абонатни Станции.Работи се по проект за дистанционен контрол на АС.

•
 Изпълнен е проект за доставка на нови терминали и софтуер за отчет на топломерите в АС.
•
Доставена и подменена е аварийна акумулаторна батерия 220V/ 160 Ah
•
Договориран е и е започнала процедура по придобиване на учебен профилактичен център.

      •
Несъмнено най големия реализиран проект за годината е изграждане на заместваща мощност – газова турбина. Изпълнението на проекта е изпълнено през четвъртото тримесечие на 2013година след извършено договаряне с единствения доставчик Дженерал Електрик..Изграждането на обекта е извършено по смесен начин като задължение на Дженерал Електрик беше доставка, монтаж и настройка, а задължение на дружеството бе осигуряване механизация, помощни монтажни и настроини работи.На 23.11.13г. е извършен първи ревизионен преглед и е дадено разрешение за въвеждане в експлоатация.На 26.11.13г. въведена в експлоатация.

Усвоени са общо 14 010 хил. лв.


2. Изпълнение на ремонтната програма към 
31.12.2013 година 

По ремонтната програма на дружеството са предвидени за изпълнение ремонтни работи на стойност 2 010 хил. лева.

      По късно ремонтната програма на дружеството е актуализирана през годината в предвид необходимостта от изпълнение на инвестиционен проект „Изграждане заместваща мощност- газова турбина“ като е направена преценка и са отложени по малки частични ремонти и такива, които е било предвидено частично изпълнение през текущата година и е възможно да се извършат изцяло през следващата. Извършени са само тия ремонтни работи без които сигурността на работа и енергоснабдяване би била застрашена. 

Към 31.12.2013г. са извършени следните по важни ремонтни работи: 

•
Профилактика и ремонт на питателни помпи.

•
Извършена е профилактика и частичен ремонт на Мрежови  помпи.

•
Извършена е профилактика и ремонт на всички спомагателни съоръжения на Турбогенератор №2

•
Извършен е основен ремонт на Турбогенератор №1 и ремонт на всички спомагателни съоръжения.

•
Извършена е профилактика на Парогенератори №4 и №5 и спомагателни съоръжения.

•
Извършена е профилактика и частичен ремонт на ПГ №3.

•
Извършена е доставка и подмяна на спирателна арматура в цехове топлосилов, химичен и топлоснабдяване.

•
Извършен е  ремонт на 14, 15 и 16 степен на въздушния компресор на газовата турбина на когенерационната инсталация.

•
Извършена е профилактика на Реактор Утаители в цех “ХВО”.

•
Извършена е доставка и подмяна на маслена помпа и горивни клапани на газовата турбина на когенерацията.

•
Извършена е доставка и подмяна на контролера и UPS на газовата турбина на когенерацията.

•
Извършвано е планово и извънредно обслужване,отстраняване на неизправности по част автоматизация и настройка на горивната уредба на когенерацията.

•
Извършена е профилактика и частичен ремонт на резервоар за частично обезсолена вода.

•
Извършена е държавна проверка на топломери за АС и вихрови разходомери.

•
Доставени са и подменени измервателни прибори, извършени са метрологични проверки.

•
Извършен е ремонт на топлоизолация по тръбопроводи.

•
Извършен е ремонт на охладителната кула.

•
Ремонт на автотракторна техника.

•
Доставени са резервни части за ремонт на помпи в АС и извършен ремонт на аварирали помпи.

•
Доставени са резервни части за регулиращи системи на АС.

•
Подменени са топлообменници за БГВ, затворени разширителни съдове, ремонтирана топлоизолация в АС.

•
Доставена е хардуерна техника.

•
Изпълнени са мероприятия за подобряване на противопожарната защита на дружеството по предписание на съответните административни органи.

Изпълнени са още много други по дребни доставки на резервни части и материали необходими за работата на дружеството. Усвоени са 1 467  х.лв.

СПРАВКА

ЗА ИЗПЪЛНЕНИЕ НА РЕМОНТНАТА ПРОГРАМА 

към 31.12.2013 г.
	Ремонтни работи в:


	Предвидени ср. за периода /х.лв./
	Усвоени ср. за пер.1.01.13г.-31.12.13г. /х.лв./

	Топлоизточник
	1551
	1053

	Топ.мрежи
	188
	205

	АС
	271
	209

	Общо
	2010
	1 467


СПРАВКА

Изпълнение на инвестиционна програма на “Топлофикация – Плевен “- ЕАД

към 31.12.2013 г.
	Наименование 

на проектите
	Стойност

/х. лв./
	Срок

на откупу-ване

/год./
	Въвеж

дане в експл. актива
	Вид 

на финан-сиране
	% на изпълнение към

31.12.2013г
	Очакван икономически ефект

	
	
	
	
	
	
	Отражение върху натуралните показатели
	Ефект в натура /т.усл. гориво Мвтч, т.вода и др./
	Ефект в х.лв.

	ТОПЛОИЗТОЧНИК
	
	
	
	
	
	
	
	

	Разширение Бойлерна Уредба 50МВт
	846
	7.4
	12.2013г.
	Собствени средства
	100
	
	Икономия 105х.н.куб.м. газ

Произведени 160МВтч ел.енергия / годишно
	91

	Изграждане заместваща мощност- газова турбина
	12 198
	7
	
	Собствени и привлечени средства
	100
	
	
	1 742

	Учебно профилактичен център
	576
	
	10.2013г.
	Собствени средства
	100
	Нормативен

акт
	
	

	Изграждане пожароизвестителни  инсталации в кабелен подвал и МС№2 
	11
	
	01.2013г.
	Собствени средства
	100
	Нормативен

акт
	
	

	Подмяна на AБ № 2  220 V/ 160 Ah
	12.6
	
	05.2013г.
	Собствени средства
	100
	Нормативен

акт
	
	

	ТОПЛОПРЕНОСНИ МРЕЖИ
	
	
	
	
	
	
	
	

	Реконструкция, рехабилитация и изграждане на нови топлофикационни отклонения  
	287
	14
	10.2013г.
	Собствени средства
	84
	
	52.3 т.у.г.
	21

	абонатни станции
	
	
	
	
	
	
	
	

	Реконструкция  АС /регулиращи системи/
	31.24
	4
	12.2013г.
	Собствени средства
	100
	
	22.5 т.у.г.
	8

	Доставка терминали и софтуер за отчет топломери в АС и дистанционен отчет на 2бр. АС
	48.17
	
	09.2013г.
	Собствени средства
	100
	Нормативен

акт
	
	

	Общо за периода
	14 010.01
	
	
	
	
	
	
	


ІІІ. Идентификация на пазара

3.1 Клиенти 

 “Топлофикация - Плевен” ЕАД е дружество с комбиниран цикъл на производство на топлоенергия и като съпътстващо електроенергия.  

· Продажбата на електрическа енергията се извършва на основание Договор за продажба на електрическа енергия сключен с НЕК ЕАД.

· Изкупуването на електрическа енергията се извършва на основание Договор за изкупуване на електрическа енергия №3 от 1.07.2007 г. с “ЧЕЗ Електро България” АД в качеството си на краен снабдител с електрическа енергия.

Клиентите на дружеството по отношение на потреблението на топлоенергия към 31.12.2013 г. са:

	
	брой потребители

	Промишлени 
	13

	Стопански
	1 574

	В т.ч.Бюджетни
	159

	Битови абонати 
	28 824


3.2 Структура на клиентите и консумация

Потребителските типове на дружеството и техният относителен дял в приходите към 31.12.2013 г. се изразяват по следния начин:

	Клиенти 
	Продажби

 х. МВтч
	Относителен дял в продажбите на топлоенергия 

	Топлоенергия 
	208 626
	

	· промишлени 
	25 538
	12 %

	· стопански
	14 043
	7 %

	· бюджетни
	23 935
	11 %

	· битови абонати 
	145 110
	70 %


	Клиенти 
	Приходи

 х. лв
	Относителен дял в общите приходи 

	1. Всичко продажби
	76862
	

	2. Електроенергия
	63553
	82,68%

	3. Топлоенергия 
	13309

	17,32%


Продажбата на топлинна енергия се извършва на основата на писмени договори при Общи условия, оформени съгласно чл.149, ал.1, т.3 за стопански потребители и съгласно чл.150 от ЗЕ (Д.в-к бр.74от 2006 г.) за битови потребители. 

Битови клиенти – Без индивидуални договори. В сила са Общи условия за продажба на топлинна енергия за битови нужди от “Топлофикация – Плевен “ ЕАД на потребители в гр.Плевен, приети с Решение №ОУ – 067/03.12.2007 г.

· Договори с промишлени клиенти -     13 бр.


Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД на потребители в гр. Плевен, приети с Решение №ОУ – 068/03.12.2007 г. 

· Договори със стопански клиенти – 1 574 бр.

         - от тях бюджетни клиенти –           159 бр. 

Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД но потребители в гр.Плевен, приети с Решение №ОУ – 068/03.12.2007 г
С най-голямо потребление на топлинна енергия през 2013 година са:

	1. 
	“Суфле Малтери България“ЕООД
	-       11 343 МВтч

	2. 
	“Яна” АД – Бургас – завод Плевен
	-       7 575 МВтч

	3. 
	“Мизия – 96” АД
	-        4 051 МВтч

	4. 
	“Сторко” АД
	-        3 498 МВтч


Броят на потребителите на издръжка на републиканския бюджет са 64. По крупните потребители са: ВМИ, Техникум по транспорт, Техникум по химични технологии, Техникум по облекло, Музикално училище,  СПТУ по строителна механизация, ТХВП, ЛВТ, Драматичен театър. 

Броят на потребителите на издръжка на общинските бюджети са 93. По крупните потребители от тях са: Целодневни детски градини-15 бр., Детски ясли-7 бр., Начални училища, Община – Плевен, училищата “Ст. Заимов”, “Иван Вазов”, “Климент Охридски” и други, ЕБС Културно-исторически музеи.

По-големи стопански потребители от небюджетната сфера са: МБАЛ,Хотел “Балкан”, Поща, Фитнес център, Мания Тауър, Хотел Сити Груп, Макси център и Фирма Ния-Мол.

3.4 Конкуренция   

Около 55% от сградния фонд на гр.Плевен е топлофициран. Тенденцията при новите строежи е по възможност сградите да бъдат топлофицирани. Старата градска част и к-с Сторгозия са топлофицирани на 95 %. От к-с Кайлъка и Дружба е топлофицирана малка част. 

Към 31.12.2013 г. към “Топлофикация – Плевен” ЕАД са  включени  за отопление и БГВ 1259 абонатни станции, от които 1 107 за жилищни нужди и 151 за стопански нужди с 30 408 бр.клиенти и отопляем обем 5 590 369 м3. 

От тях на дялово разпределение на топлинната енергия са преминали 1 133 абонатни станции с 28 260 бр. клиенти. 

От 2002 г. до 31.12.2013 г. напълно отказали се от ползване на топлинна енергия с декларация по чл.153, ал.2 от ЗЕ са  61 абонатни станции и 96 отклонения, включени към други абонатни станции. Временно отказали се от топлинна енергия за сезон 2013/2014г. са 29 бр. абонатни станции. През 2013 г. са пуснати нови 6 АС.

Главната  причина за отказване от централизираното топлоснабдяване е невъзможността клиенти да заплащат ползваната топлинна енергия и промяната на броя клиенти на някои сгради. Отказалите се  заменят топлинната енергия, доставена от “Топлофикация - Плевен” ЕАД  с друг вид енергия, а именно:

1. За подгряване на вода за битови нужди – ел. енергия 

2. За отопление:

· ел. енергия в т.ч климатизатори;

· твърдо гориво - дърва и въглища;

· газ пропан-бутан;

· нафта.

Отказалите се клиенти от централизирано топлоснабдяване използват за отопление предимно ел. енергия. Независимо, че цената е висока, тя се предпочита по ред причини. 

За отопление използването на твърдо гориво, газ пропан-бутан и нафта е незначително. Това се дължи на трудностите при доставянето им, съхранението и изхвърляне на отпадъците получени  от горенето на твърдите горива.

Използване на електрическата енергия като алтернатива на централизираното топлоснабдяване на гр. Плевен може да стане след извършване реконструкция на голяма част на трансформаторните мощности и захранващите кабели, поради това че те не са разчетени за такива товари. 

Черноморска технологична компания – Варна има лицензия за извършване газоразпределение  в район  “Мизия”, в който попада и гр. Плевен.  Черноморската газова компания извършва инвестиционно проектиране за газификация на града и едновременно с това изгражда отклонения към отделни клиенти. Към 31.12.2013 г. са газифицирани около 1 050 битови клиенти и около 60 небитови. Изградената газопреносна мрежа е около 50 км.
ІV. ФИНАНСОВО СЪСТОЯНИЕ

Топлофикация - Плевен” ЕАД разполага с 19 841  689 лв. основен капитал, разпределен в 19 841  689 поименни акции с номинална стойност 1 лв. всяка една.  По отчет към 31.12.2013 год. собственият капитал на дружеството е 52 503 хил. лв.
Настоящата финансова позиция на предприятието  е  добра. Предвижданията , заложени в разработеният бизнес план за периода 2008 – 2013 год. са за постепенно по нататъшно подобрение на финансовото състояние на дружеството.

Сравнителна таблица за финансовия резултат

	ПОКАЗАТЕЛ
	мярка
	Отчет

2013 г.
	Отчет

2012 г.
	Разлики



	1.Финансов резултат
	Хил. лв.
	4616
	9246
	-4630

	2.Всичко приходи
	Хил. лв.
	87452
	95801
	-8349

	3.Всичко разходи
	Хил. лв.
	82311
	85404

	-3093



От направената сравнителна таблица е видно,че имаме намаление на финансовия резултат спрямо 2012 година с 4 630 хил.лв.   Основната причина за намалението е авария в резултат на преждевременното изразходване на ресурса на използваната в когенерацията на “Топлофикация-Плевен” ЕАД газова  турбина  , която беше в престой от 19.10.2013г.  С цел минимизиране на престоя на най-ефективното съоръжение на дружеството беше постигната договореност с Дженерал Електрик САЩ  за използване на турбина под наем  и последващото  закупуване  на съоръжението от производителя. Това  осигури  от 23.11.2013 год.непрекъсната работа на съоръженията на “Топлофикация-Плевен” ЕАД с оглед обезпечаване на отоплителния сезон, запазване на ниските стойности на топлоенергията за населението на гр. Плевен, определени от ДКЕВР и гарантиране на сигурността на енергийната система на Р България.

                  През 2013 година дружеството е работило със средна продажна цена за топлоенергия 70,94лв за МВтч и за електроенергия 251,89 лв/МВтч. 

Във връзка с изградената и пусната в действие през 2007 година нова когенерираща мощност, структурата на производството на дружеството коренно се промени. През 2013 година е продадена  254 352 МВтч електро енергия и това представлява 54,94% от нетното производство. За отчетния период от общо реализираните 208 628 мвтч топлоенергия, за населението са продадени 145 110 мвтч, представляващи 69,55 % от тях. Продажбите на топлоенергия за промишлеността, стопански нужди и бюджетни организации са  63 516 мвтч или  30,44 % от цялото производство.   В стойностно изражение нетните приходи от продажби изглеждат така:      
	Продукция
	Мярка
	Стойност
	Относителен дял %

	1. Ел. енергия
	Хил. лв.
	63553
	83%

	2. Топлоенергия в т.ч.
	Хил. лв.
	13309
	17%

	· Битови
	Хил. лв.
	9012
	68%

	· Бюджетни
	Хил. лв.
	1441
	11%

	· Стопански г. вода
	Хил. лв.
	871
	7%

	· Промишлени пара
	Хил. лв.
	1985
	15%

	3. Нетни приходи от продукция
	Хил. лв.
	76862
	100%


От другите приходи основните пера са : приходи от продажба на емисии по проект съвместно изпълнение с ДАОС  и продажба на квоти за емисии на парникови газове – 1889хил. лв.; получени глоби за закъснели плащания от клиенти в размер на 997 хил. лв. , финансови приходи -243 хил. лв., приходи от дялово разпределение 513 хил. лв.

Разходите по отчета за приходи и разходи на дружеството през 2013 г. са    82 310хил. лева в т. ч. за дейността – 79 497 хил. лева и в т.ч. финансови разходи  2 814 хил. лева.

  Анализирани по елементи разходите   очертават следните тенденции:

1. Най-същественият разход са горивата, които през 2013 година представляват   73 % от разходите за дейността, а в абсолютна стойност  сумите са  57 646 хил. лева. Промяната в цените им през 2013 год. спрямо 2012 год. е видна от следните цифри:

	
	
	2013 година
	2012година
	Разлики

	Гориво
	мярка
	Количе

Ство
	ср. цена
	Количество
	ср. цена
	на ср. Цена

в %

	Природен газ
	хНм3
	89 567
	643.61
	99 403
	687.11
	    93.67%

	Мазут
	тона
	
	
	
	
	


 Намалението на средногодишната   цена на природния газ  е дало отражение  върху себестойността на  произвежданата продукция както следва: 

	ПРОДУКЦИЯ
	МЯРКА
	РАЗХОДИ ЗА ЕДИНИЦА

	
	
	2013 г.
	2012 г.

	Топлоенергия
	лв/мвч
	70,94
	72,10

	Електроенергия
	лв/мвч
	251,89
	262,35


В стойностно изражение намалението на разхода за природен газ е 11292 хил. лв. спрямо 2012 година.

2. Ръстът на инфлацията през 2013 година спрямо 2012 година   оказва своето отрицателно влияние върху разходите за материали, външни услуги, вода, електроенергия, реагенти и други. В разходите за материали  се наблюдава  увеличение с 743хил. лв, 

3 . Разходите за външни услуги са 1898 хил. лв. , което основно е от външни услуги по ремонт на съоръженията и поддръжка 590 хил. лв.и такси дялово разпределение 460 хил. лв. .

4.  Отчетените други разходи са в размер на 4182 хил. лева  и в сравнение с 2012 година са се увеличили с 1168 хил. лв. От  тях  разходите глоби и неустойки по търговски задължения – 1229 хил.лв свързани с чл.86 от ЗЗД основно са изплатени суми по лихви за забавено плащане на “Булгаргаз” ЕАД ; обезценка на активи -65 хил. лв. и отписани вземания – 1908 хил. лв.; лихви по държавни вземания и други глоби закъснели плащания – 639 хил. лв.

5. Социалните разходи за периода са в размер на 120 хил,лв  и са в рамките  КТД подписан със синдикатите през  2007 година. 

6. “Топлофикация - Плевен” ЕАД отчете през 2013 година 
2613 хил. лева средства за работна заплата. Средногодишната работна заплата на едно заето лице е 13 065 лв., а средномесечната – 1 088 лв. В процент разходите за работна заплата  представляват 3,17% от общите разходи.

7.  Отчетените амортизационни отчисления на дружеството през 2013година са в размер на 4 584 хил. лв, които в сравнение с отчетените през 2012 г.  - бележат едно  увеличение с  1061 хил. лв. 

8. През отчетния период финансовите разходи са 2814  хил. лева, представляващи лихви по банкови инвестиционни кредити и  други банкови такси по обслужване и гаранции от страна на Първа Инвестиционна Банка, които в сравнение с отчетените през 2012 година са намалели с 611 хил. лв.

През отчетният период капиталът на дружеството не е променян.

  4.5. Задължения и вземания на дружеството
По отношение събирането на вземанията, които към 31.12.2013 година по баланса  са в размер на 20 844 хил. лева нещата стоят по следния начин: 

1. По сметка 411 “Клиенти” вземанията от продажби по баланса към 31.12.2013 година са 20 621 хил. лева по балансова стойност в т. ч. от месец декември 12 684 хил. лева. От вземанията , възникнали през м. декември, 1 952 хил. лв. са от  ЧЕЗ Електро Балгария АД и 7 172 хил. лв. от НЕК ЕАД за продадена електроенергия.Проблемите по събирането на средствата от потребителите на топлинна енергия продължиха и през  2013година. Финансовата криза доведе страната до тотална  липсата на оборотни средства   както на големите промишлени консуматори, така и на битовите абонати. Ръководството на “Топлофикация - Плевен” ЕАД положи много големи усилия за събиране на вземанията. Ежеседмично беше им напомняно за задълженията. Напомнителни и предупредителни писма, графици за погасяване на стари задължения, спиране на топлоподаването, завеждане на съдебни дела това беше част от ежедневната борба за събиране на вземанията.

        Общата събираемост на вземанията от клиенти през 2013 година    се е запазила почти спрямо 2012 година и по групи потребители тя изглежда така:

	
	
	към 31.12. 2013 г.
	към 31.12.

2012 г

	Събираемост общо
	%
	92
	90

	1. От продажба на топлоенергия       в т.ч промишлени
	%
	67
84
	69
82

	         стопански
	%
	76
	72

	         бюджетни
	%
	99
	97

	         население
	%
	60
	62

	2. От продажба на ел. енергия
	%
	100
	100


         Във връзка с поддържане на едно нормално  функциониране на дружеството по отношение на разплащанията за природен газ, инвестиционна дейност, работни заплати и други парични разходи е изработена система за приоритети на плащанията, която се спазва стриктно от отговорните лица и е в следния порядък:

· Задължения към бюджета и НОИ;

· Плащания по главници и лихви по банкови кредити;

· Задължения  за природен газ;

· Задължения към персонала;

· Плащания към други доставчици и контрагенти за текущи ремонти, доставка на материали и други.

Усилията на ръководството на дружеството са насочени към подобряване качеството на топлоснабдяването и на работата с потребителите. Особено значение има предоставяне на точна и навременна информация на потребителите, свързана с топлоснабдяването им и възможностите за пестене на топлинна енергия

Подобряване на качеството на услугата:

· Регламентиране на изискванията към нивото на обслужване
· ДКЕВР с Решение №П-3 от 30.06.2004 г. т.2 Приема Показатели на качеството на топлоснабдяването. Показателите на качеството на топлоснабдяването включват:

· Норми на качеството на топлинната енергия

· Непрекъснатост на снабдяването с топлинна енергия

· Качество на търговските услуги

· Обобщен коефициент за оценка на качеството на топлоснабдяването

             Разработена е подробна методика, която следейки множество параметри и показатели прави анализ на нивото на обслужване на  клиентите ежемесечно, на шестмесечие и в годишен период.

· На шестмесечие и в годишен период ДКЕВР изисква обобщен анализ на постъпилите жалби от клиентите на дружеството
· Организиране на непрекъснат контрол и информация за състоянието и режима на работа на абонатните станции 

· Анализ на  резултатите от ежемесечния отчет на топломерите и настройване на АС съобразно потреблението

· Осигуряване на клиентите на безплатна проверка и консултация при проблеми с вътрешните отоплителни инсталации и оказване съдействие при ремонт на вътрешните инсталации.
· Осигуряване на денонощен телефон за предоставяне на информация на абонатите и приемане на съобщения за повреди и аварии

· Провеждане на срещи с представителите на фирмите, извършващи топлинно счетоводство за разрешаване проблеми с обслужването на клиентите.
· Ежемесечно получаване на данни за топлопотреблението по клиенти и извършване съответната настройка на абонатните станции

· Разработване на график за промени в хидравличния режим на топлопреносната мрежа, съобразно външната температура респ. топлопотреблението  в преходните периоди

· Проучване нуждите на клиентите в сгради – етажна собственост и програмиране на системите за регулиране на температурата съобразно предложените от тях графици

· Ремонт и обновяване на топлинната изолация на абонатните станции

· Оптимизиране на летните режими на парните и водните топлопреносни мрежи и изключване на неефективно работещи отклонения

· Монтаж на автоматични обезвъздушители по инсталациите ВОИ и БГВ на клиентите.
· Монтаж на часовници на помпите за БГВ с цел оптимизиране на разходите на топлинна енергия

Подобряване информационното обслужване на потребителите:

· Актуализиране на информацията на справочните табла в “ приемна” и централен инкасо-пункт

· Ежемесечна информация за регионалните печатни издания и електронни медии

· Действаща приемна за комплексно обслужване на клиентите – справки, информация, приемане на молби и предложения, плащания 

· Провеждане на приемни дни за граждани с ръководителите на дружеството

· Обновяване сайта на дружеството – поддържане на форум за отговор на въпроси, за проверка на сметки, справки с нормативни документи, актуални новини, специализирана информация и др.

         Повишаване на събираемостта: 

· Изготвяне на програма за повишаване на събираемостта на вземанията за топлинна енергия

· Ежемесечно следене броя на изрядните платци и анализ

· Ежемесечно следене на платените в срок фактури и анализ

· Ежемесечно следене на длъжниците по различни критерии

· Посещение на мобилната група на клиенти, дължащи суми

· Водене на разговори и покана за сключване на договори за разсрочено изплащане на сумите по определени критерии

· Следене спазването на споразуменията за издължаване на суми за топлинна енергия  

· Прекъсване на топлоснабдяването на длъжниците след писмено предупреждение

· Завеждане на изпълнителни дела срещу клиенти с големи задължения – битови и небитови.
· Възможност за разплащане с пост  - терминал, чрез “DATA MAX”  LTD,easy pay и e pay.

· Организиране на непрекъсната връзка с ръководителите на фирмите – големи клиенти на топлинна енергия за своевременно заплащане на дължимите суми и оптимизиране на топлопотреблението

· Ежемесечно разнасяне на писма-справки и фактури за месечните начисления на битовите и небитовите клиенти.
· Организиране на промоции

· Периодично напомняне по телефон за неплатени сметки

В актива на баланса на дружеството  като данъци за възстановяване  е записана сумата   65 хил. лв., представляваща надвнесен дивидент и воденото съдебно дело вече е спечелено на инстанция ВКС .

2. По отношение задълженията към доставчици дружеството се е стремило да ги погасява в зависимост от наличието на свободни финансови средства и с особено внимание към задълженията за природен газ. Към 31.12.2013 година по баланса на дружеството задълженията към доставчици са  22 011 хил. лева, от които към “Булгаргаз” ЕАД  10 615 хил. лева. 
                   В пасива на баланса са включени дългосрочни задължения  с общ размер 44 868 хил. лв.представляващи:

Задължение към ПИБ по овърдрафтен кредит за строителство  на когенерираща мощност LM2500+  -   5 296 хил. лв. 
-  Задължение към ПИБ АД по кредит за аванс на когенерация – 1 067 хил. евро.

-  Задължение по валутен кредит , сключен с WACHOVIA BANK  на стойност 416 хил. евро

-    Задължение по валутен кредит с  UBS Zurich – на стойност 647 хил. евро.

-    Кредит за ремонт на гореща секция – 3202 хил.лв.

- Задължение към Дженерал Електрик за нова газова турбина-7175 хил USD.

- Задължение към Ню Експрес Финанс,съгласно договор за временна финансова помощ-19 558 хил. лв.
Основните показатели, характеризиращи финансовото състояние на дружеството за 2013година са:

	1.
	Рентабилност
	   5,29%

	2.
	Ефективност на разходите
	1,06

	3.
	Ефективност на приходите
	0,94

	4.
	Обща ликвидност
	0,56

	5.
	Платежоспособност
	0,40


Счетоводният баланс,отчетът за приходите и разходите и приложенията към тях се предлагат за заверка на  одобрения от Общото събрание дипломиран експерт-счетоводител  Елена Велева Илиева, притежаваща диплом №124 от 1992 година .

гр.Плевен

31 март 2014 год.                                      СЪВЕТ НА ДИРЕКТОРИТЕ:
                                                       ПРЕДСЕДАТЕЛ:

                                                                                   /инж. В. Терзийски/

                                                                ЧЛЕНОВЕ: 1.

                                                                                       /инж. Ив. Гетов/

                                                                                    2.

                                                                                      /”Корнворс”Лтд/

